SMART Q2/62 พลิกมีกำไร
ราคาหุ้นบนกระดานของหุ้น SMART ช่วงที่ผ่านมาปรับตัวขึ้นรับการการเข้าเก็งกำไรในส่วนผลการดำเนินงานที่ออกมาอย่างแข็งแกร่ง ของผลการดำเนินงานไตรมาส 2
ราคาหุ้นบนกระดานของหุ้น SMART ช่วงที่ผ่านมาปรับตัวขึ้นรับการการเข้าเก็งกำไรในส่วนผลการดำเนินงานที่ออกมาอย่างแข็งแกร่ง ของผลการดำเนินงานไตรมาส 2
9 ส.ค. 2562

คุณค่าบริษัท
ราคาหุ้นบนกระดานของหุ้น บริษัท สมาร์ทคอนกรีต จำกัด (มหาชน) หรือ SMART ช่วงที่ผ่านมาปรับตัวขึ้นรับการการเข้าเก็งกำไรในส่วนผลการดำเนินงานที่ออกมาอย่างแข็งแกร่ง ของผลการดำเนินงานไตรมาส 2 สิ้นสุดวันที่ 30 มิถุนายน 2562 ซึ่งบริษัทมีรายได้รวมขยับขึ้นมาอยู่ที่ 110.06 ล้านบาท จากงวดเดียวกันของปีก่อน 86.60 ล้านบาท
ส่งผลให้บริษัทพลิกมีกำไรสุทธิ 5.71 ล้านบาท หรือ 0.0124 บาทต่อหุ้น จากงวดเดียวกันของปีก่อนขาดทุนสุทธิ 10.35 ล้านบาท หรือ 0.0225 บาทต่อหุ้น สาเหตุหลักจากปริมาณและราคาขายที่สูงขึ้นจากปีก่อน ทำให้กำไรขั้นต้น กำไร (ขาดทุน) ก่อนดอกเบี้ยและภาษี และกำไรสุทธิของบริษัทปรับตัวดีขึ้น
ขณะที่ผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 217.26 ล้านบาท จากงวดเดียวกันของปีก่อน 175.05 ล้านบาท ส่งผลให้บริษัทพลิกมีกำไรสุทธิ 8.43 ล้านบาท หรือ 0.0183 ล้านบาท จากงวดเดียวกันของปีก่อนขาดทุนสุทธิ 18.41 ล้านบาท หรือ 0.0400 บาทต่อหุ้น แสดงให้เห็นว่าผลประกอบการของบริษัทมีทิศทางที่ดีขึ้น
ทั้งนี้สืบเนื่องจากมีปัจจัยสนับสนุนจากนโยบายกระตุ้นเศรษฐกิจโครงการเมกะโปรเจกต์ขนาดใหญ่ของภาครัฐ โครงการอสังหาฯ ภาคเอกชน เริ่มมีการลงทุนเพิ่ม ทำให้ปริมาณการใช้งานวัสดุอิฐมวลเบาและอิฐมวลเบาประเภทตกแต่งเพิ่มขึ้น
ขณะเดียวกันแนวโน้มธุรกิจของบริษัทในช่วงครึ่งปีหลัง ภาพรวมตลาดวัสดุก่อสร้าง-อิฐมวลเบาในประเทศ มีทิศทางที่ดี โดยมีปัจจัยจากความต้องการวัสดุก่อสร้างนโยบายระเบียงเศรษฐกิจพิเศษภาคตะวันออก EEC การลงทุนในโครงการเมกะโปรเจกต์ขนาดใหญ่ งานก่อสร้างอาคารสถานีรถไฟฟ้าสายต่าง ๆ ที่เริ่มดำเนินโครงการต่อเนื่อง และผู้ประกอบการอสังหาริมทรัพย์ทยอยลงทุนในโครงการใหม่มากขึ้น อาทิ งานอาคารสูง ห้างสรรพสินค้า และที่พักอาศัยแนวราบ ซึ่งจะส่งผลให้ความต้องการสินค้ากลุ่มวัสดุก่อสร้าง-อิฐมวลเบาปรับตัวดีขึ้น
อีกทั้งปัจจุบันบริษัทยังคงเดินหน้าแผนขยายฐานลูกค้ารายย่อย ผู้ออกแบบ ผู้รับเหมา ให้ครอบคลุมทั่วประเทศ โดยมีการกระจายผลิตภัณฑ์ผ่านร้านโมเดิร์นเทรดชั้นนำในทุกภูมิภาค ซึ่งปัจจุบันมีวางจำหน่ายในไทวัสดุจำนวน 48 สาขา โกลบอลเฮ้าส์ 17 สาขา อีกทั้งมุ่งเน้นการใช้กลยุทธ์ O2O (Online to Offline) สร้างการรับรู้กับลูกค้าในวงกว้าง ผ่านสื่อออนไลน์และโซเชียลมีเดีย เพื่อกระตุ้นการสร้างยอดขายให้เติบโตอย่างมีประสิทธิภาพควบคู่ไปด้วย ที่ผ่านมากลยุทธ์ดังกล่าวมีกระแสการตอบรับที่ดีมาก ส่งผลให้มีคำสั่งซื้อจากกลุ่มลูกค้ารายย่อยทั่วประเทศ
ส่วนตลาดในกลุ่มประเทศ AEC บริษัทได้รุกตลาดในประเทศ สปป.ลาวมากขึ้น โดยมีแผนเพิ่มตัวแทนจำหน่ายให้ครอบคลุมพื้นที่ต่าง ๆ เนื่องจากความต้องการใช้งานในสปป.ลาวมีการขยายตัวค่อนข้างมาก ปัจจุบันมีออเดอร์สินค้าเข้ามาอย่างต่อเนื่อง ส่วนตลาดในประเทศกัมพูชายังเติบโตดีมีปริมาณคำสั่งซื้อต่อเนื่อง คาดว่าสัดส่วนรายได้จากต่างประเทศปีนี้จะอยู่ที่ประมาณ 2-3%
ดังนั้นหลังจากนี้ไปหุ้น SMART จะเป็นหุ้นที่น่าจับตา !!
…
ผู้ถือหุ้นรายใหญ่
รายชื่อกรรมการ